Skënder Anamali

Skënder Anamali (Shkodër, 5 maj 1921 - 21 prill 1996) ishte një nga katër themeluesit e arkologjisë shqiptare, së bashku me Hasan Cekën, Frano Prendin dhe Selim Islamin. Nxënesi i Gjimnazit të Shkodrës, studenti i Universitetit të Padovës (Itali) filloi aktivitetin e vet shkencor si arkeolog në Institutin e Shkencave Tiranë (1947).https://www.kultplus.com/trashegimia/konference-shkencore-ne-100-vjetorin-e-lindjes-se-skender-anamalit-themelues-i-arkeologjise-shqiptare/

 Veprimtaria si arkeolog 
 Së bashku me arkeologun tjetër pionier H. Cekën grumbulloi material nga terreni dhe hapin Muzeun e parë Arkeologjik në Tiranë.
 Në vitet 1948-1952 pasojnë ekspeditat e para informative në qendrat e medha arkeologjike të Shqipërisë.
 Ne vitet 1952-1956 kryen gërmime në varrezat tumulare të Matit dhe në qytetin e Amantisë.
 Ndërsa ne vitet 60-të fillon gjurmimin e kulturës arbërore të Komanit (Krujë, Koman, Bukël, Shurdhah) dhe në kalatë antike të vona e mesjetare (Stelush, Pogradec, Kaninë, Berat etj).
 Në vitet 1970-1980-të gërmimet në bazilikat Lin dhe Ballsh, qytetet Shkodër e Butrint, si dhe një ekspeditë e parë në Kosovë (Llashticë, 1980).
 Bashkautor në konceptimin dhe paraqitjen e Muzeut Arkeologjik Tiranë dhe pavionit të arkeologjisë në Muzeun Kombëtar,
 Muzeut të Armëve Gjirokastër,
 Muzeut të Skënderbeut në Krujë etj.
 Anëtar i Shoqatës Ndërkombëtare për Epigrafine Greke dhe Latine me qendër në Paris.
 Pjesmarrje aktive në Konferencën e Studimeve Albanologjike (1969),
 në dy Kuvendet e Studimeve Ilire ( 1972, 1985)
 dhe Konferencën për Formimin e Popullit Shqiptar (1982).
 Pjesmarrje të shumta në veprimtari ndërkombëtare (Sofje, Beograd, Stamboll, Bukuresht, Taranto, Kortona, Lyon, Clermond Ferrand, Grenoble, Ravenë, Split, etj).
 Lektor elokuent i Historisë së lashtë dhe Arkeologjisë në Universitetin e Tiranës.

 Botimet shkencore 
 Botime shumë të vyera, të paraqitura në punimet monografike Amantia (Iliria, 1972)
 Arkeologjia dhe Bujqësia (1980)
 dhe mbi 70 artikuj në revista shkencore shqiptare dhe të vendeve evropiane.
 Bashkautor i Burimeve Antike mbi Ilirët (Tiranë 1965),
 i Historise së Lashtë të Shqipërisë. botimit “Les Illyriens” (Ilirët) (1985),
 i albumit “Thesare nga vendi i Shqiptareve” të botuar në Hildesheim, (1988),
 i albumit “Stolia Arbërore” (1985).
 Bashkautor i Mbishkrimeve latine të Shqipërisë ( Romë, 2009).

 Vlerësime nga kolegët 
Metodisti i shkëlqyer dhe drejtuesi i palodhur i gërmimeve, temave të diplomave dhe disertacioneve. Promovues shumë efektiv i vlerave të trashëgimisë historike dhe arkeologjike në artikuj të shumtë të shtypit periodik. Me gjithë këtë aktivitet të dendur shkencor, Prof. Anamali u afirmua në plan kombëtar e ndërkombetar si një personalitet i shquar i shkencës. Me rastin e botimit të punimeve të Kuvendit të Dytë të Studumeve Ilire (Tiranë 1985) Prof A. Stipçeviq nga Kroacia, e ka vlerësuar Skënder Anamalin si: "një koleg shembullor, si një ekspert të shkelqyer të nivelit absolutisht botëror." Kolegu nga Kosova, N. Ferri e kujton kështu qëndrimin e Prof. Anamalit në Prishtinë nëvitin 1980: “ Një burrë i imët në pamje, por i madh në shpirt… Ne i a hapëm dyert e institucioneve, shtëpive, kullave dhe odave kosovare, ndërsa zemrat e kosovarëve ai i hapte vetë me sinqeritetin e vet, i cili i pushtonte njerëzit së bashku me humorin e tij të stërholluar shkodran”.

 Shih edhe 
 Historia
 Ilirologjia
 Arkeologjia

 Referime 

Kategoria:Arkeologë shqiptarë
Kategoria:Lindje 1921
Kategoria:Vdekje 1996
Kategoria:Akademikë shqiptarë
Kategoria:Njerëz nga Shkodra
Kategoria:Absolventët e Universitetit të Padovës